CELEX: 32010R0336
Language: mt
Date: 2010-04-21
Title: Regolament tal-Kummissjoni (UE) Nru 336/2010 tal- 21 ta’ April 2010 dwar il-klassifikazzjoni ta’ ċerti prodotti fin-Nomenklatura Magħquda

23.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 102/25
            
         REGOLAMENT TAL-KUMMISSJONI (UE) Nru 336/2010
   tal-21 ta’ April 2010
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura statistika u tariffarja u dwar it-Tariffa Doganali Komuni (1), u speċjalment l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna 1 tat-tabella mniżżla fl-Anness għandhom jiġu kklassifikati taħt il-kodiċi tan-NM indikati fil-kolonna 2, minħabba r-raġunijiet stabbiliti fil-kolonna 3 ta’ dik it-tabella.
            
         
               (4)
            
            
               Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna 1 tat-tabella mniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikati fil-kolonna 2 ta’ dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma’ dan ir-Regolament, tista’ tibqa’ tkun invokata għal perjodu ta’ tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jkun vinkolanti fit-totalità tiegħu, u direttament applikabbli fl-Istati Membri kollha.
      Magħmul fi Brussell, il-21 ta’ April 2010.
      
         
            Għall-Kummissjoni, f'isem il-President,
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Disk b’dijametru ta’ approssimament 580 mm u ħxuna ta’ madwar 3 mm, li jikkonsisti minn 2 saffi magħmula minn polyurethane, wieħed minnhom għandu skanalaturi li saru permezz ta’ magni, filwaqt li l-ieħor għandhu kisi li jwaħħal u li hu protett minn folja tal-plastik li tinqala’ (magħrufa bħala “kuxxinett polimeriku”).
                              Dan l-artikolu hu użat fil-magni għall-manifattura ta’ diski (wafers) tas-silikon u semikondutturi. Hu jiġi ffittjat fuq ir-ras ta’ għodda interkambjabbli ta’ magni bħal dawn u jiġi użat sabiex jillixxa/jiċċatja u jillostra d-diski (wafer).
                           
                        
               
                  3919 90 00 
               
               
                  Il-klassifikazzjoni hija determinata permezz tar-Regoli Ġenerali 1 u 6 għall-interpretazzjoni tan-Nomenklatura Maqgħuda u mill-kitba fil-kodiċi NM 3919  u 3919 90 00 .
                  Il-Klassifikazzjoni taħt intestatura 8486  bħala parti jew aċċessorju ta’ magna ta’ tip użata biss jew prinċipalment għall-manifattura ta’ diski (wafers) semikondutturi hi eskluża peress li l-artikolu m’għandux il-karatteristiċi sabiex jiġi kkunsidrat bħala parti jew aċċessorju ta’ magna bħal din.
                  Peress li l-artikolu hu oġġett ta’ konsum, għandu jiġi kklassifikat skont il-materjal li minnu hu magħmul taħt il-kodiċi NM 3919 90 00  bħala lastra jew folja li teħel magħmula mill-plastik.
               
            
                  
                              2.
                           
                           
                              Disk b’dijametru ta’ approssimament 580 mm u ħxuna ta’ madwar 2 mm, li jikkonsisti minn 2 saffi magħmula minn feltru sintetiku, wieħed minnhom mimli b’ligant polimeriku (polyurethane) (magħruf bħala “kuxxinett poromeriku”). Is-saff l-ieħor għandu kisja li teħel protetta minn folja tal-plastik li tinqalà.
                              L-artikolu hu użat fil-magni għall-manifattura ta’ diski (wafers) tas-silikon u semikondutturi. Hu jiġi ffittjat fuq ir-ras ta’ għodda interkambjabbli ta’ magni bħal dawn u jiġi użat sabiex jillixxa/jiċċatja u jillostra d-diski (wafer).
                           
                        
               
                  5911 90 90 
               
               
                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, Nota 7(a) għatTaqsima XI, Nota 1(e) għat-Taqsima XVI, Nota 7(b) tal-Kapitolu 59 u mill-kliem tal-kodiċijiet NM 5911 , 5911 90  u 5911 90 90 .
                  Il-Klassifikazzjoni taħt intestatura 8486  bħala parti jew aċċessorju ta’ magna ta’ tip użata biss jew prinċipalment għall-manifattura ta’ diski (wafers) semikondutturi hi eskluża peress li l-artikolu m’għandux il-karatteristiċi sabiex jiġi kkunsidrat bħala parti jew aċċessorju ta’ magna bħal din.
                  Il-prodott jikkostitwixxi artikolu għall-użu tekniku skont it-tifsira tan-Nota 1(e) tat-Taqsima XVI, peress li hu użat ma’ magni għall-manifattura tad-diski (wafers) tas-silikon u semikondutturi sabiex jiċċatja/jagħmel livell u jġib ileqq id-diski (wafer).
                  Għalhekk għandu jiġi kklassifikat taħt kodiċi NM 5911 90 90  bħala artikolu tat-tessut (materjal li minnu hu magħmul) użat għal raġunijiet tekniċi, (ara Nota 7(b) tal-Kapitolu 59).